5. ΣΥΝΤΑΚΤΙΚΗ ΠΡΑΞΙΣ υπ’ αριθμ. 70 της 26/26 Σεπτ. 1945 Περί ακυρώσεως του άρθρου 8 της υπ’ αριθμ. 21/45 Συντ. Πράξεως «περί της Συντακτικής και Νομοθετικής αρμοδιότητος του Ανωτάτου Άρχοντος και του Υπουργικού Συμβουλίου». Άρθρ.1.-Το άρθρον 8 της υπ’ αριθμ. 21/45 Συντ. Πράξεως «περί της Συντακτικής και Νομοθετικής αρμοδιότητος του Ανωτάτου Άρχοντος και του Υπουργικού Συμβουλίου» ακυρούται εφ’ ης ίσχυσε και θεωρείται μηδέποτε υπάρξαν. Συντακτικαί Πράξεις και Νόμοι εκδοθέντες υπό των ελευθέρων Ελληνικών Κυβερνήσεων εν τη αλλοδαπή κατά την διάρκειαν της εν Ελλάδι ξενικής κατοχής, ισχύουσιν καθ’ άπασαν την χώραν από της απελευθερώσεώς της. Βλ. και Συντ. Πράξιν 100/1946 (κατωτ. άριθ. 7). Άρθρ.2.-Η ισχύς της παρούσης Συντακτικής πράξεως άρχεται από της δημοσιεύσεώς της εις την Εφημερίδα της Κυβερνήσεως. 